Mastodon
Mastodon, amerikansk heavy metal-gruppe, dannet i Atlanta, Georgia, i 1999 af Troy Sanders (f. 8.9.1973, bas, vokal), Brent Hinds (f. 14.1.1974, guitar, vokal), Bill Kelliher (f. 23.3.1971, guitar, vokal) og Brann Dailor (f. 19.3.1975, trommer, vokal). Mastodon albumdebuterede i 2002 med Remission, som blev fulgt op af Leviathan (2004) og Blood Mountain (2006). I 2009 fik gruppen, der indtil da havde været lidt af et kultfænomen, et gennembrud med albummet Crack The Skye, en succes, som blev fulgt op med det kritikerroste album The Hunter (2011). Mastodon spiller progressiv heavy metal og regnes blandt de væsentligste inden for deres genre i 2000-t.; Gruppen har turneret flittigt, bl.a. som opvarmning for bands som Slayer og Metallica.